बाहर निकलने पर बोले-हर बार पूछा जाता है घोटाला हुआ या नहीं, मेरा जवाब होता-नहीं
RJD Supremo Lalu Yadav Land Family Job Scam Case Update; Rabri Devi Tejashwi Yadav Misa Bharti. Follow IRCTC scam to land-for-jobs case Latest News, CBI ED Raid Reports On Dainik Bhaskar रेलवे में लैंड फॉर जॉब्स मामले में बिहार के डिप्टी CM तेजस्वी यादव से ED पूछताछ कर रही है। तेजस्वी यादव 11 बजे अपने वकील के साथ ED ऑफिस पहुंचे।
लैंड फॉर जॉब्स मामले में बिहार के डिप्टी CM तेजस्वी यादव से ED ने पूछताछ की। पहले राउंड में 3 घंटे चली पूछताछ के बाद तेजस्वी को लंच ब्रेक दिया गया था। इसके बाद ED फिर से उनसे 5 घंटे पूछताछ की।
तेजस्वी यादव ने ईडी ऑफिस से बाहर निकलकर कहा कि चुनाव का समय है ये चलता रहेगा। उनका हर बार यही सवाल रहता है कि घोटाला हुआ है या नहीं। हर बार मैं जवाब देता हूं कि कोई घोटाला नहीं हुआ है।
तेजस्वी यादव 11 बजे अपने वकील के साथ ED ऑफिस पहुंचे थे। मीडिया रिपोर्ट्स की माने तो तेजस्वी से परिवार से जुड़े लोगों और उनकी इनकम के बारे में सवाल-जवाब किए जा रहे हैं।
ED ने तेजस्वी को समन भेज कर 11 अप्रैल यानी मंगलवार को दिल्ली स्थित मुख्यालय बुलाया था। ED पहली बार लैंड फॉर जॉब्स मामले में तेजस्वी से पूछताछ कर रही है। इससे पहले CBI उनसे पूछताछ कर चुकी है।
दिल्ली रवाना होने से पहले तेजस्वी यादव ने कहा कि 2024 में चुनाव है। ये सब तो चलता रहेगा। लोग सब समझते हैं।
CBI के रुख का इंतजार 
तेजस्वी यादव लैंड फॉर जॉब्स मामले में 25 मार्च को CBI के सामने पेश हुए थे। CBI ने जब तेजस्वी यादव को समन भेजा था तो उसके खिलाफ दिल्ली हाईकोर्ट में याचिका दाखिल की थी। तेजस्वी चाहते थे कि वीडियो कॉन्फ्रेंसिंग के जरिए पूछताछ हो। याचिका पर सुनवाई करते हुए 16 मार्च को दिल्ली हाईकोर्ट ने तेजस्वी यादव को 25 मार्च को CBI के समक्ष पेश होने का निर्देश दिया था।
CBI ने तेजस्वी यादव को भरोसा दिया था कि उनकी गिरफ्तार अभी नहीं की जाएगी। इस बार ED का रुख कैसा रहता है। इसका इंतजार तेजस्वी के समर्थकों के साथ उनके विरोधियों को भी है। संभावना जताई जा रही है कि तेजस्वी से ED लंबी पूछताछ करेगी। केस में जांच एजेंसी ने कई तरह के सबूत जुटाए हैं। लालू परिवार के कई सदस्यों के साथ साथ उनके नजदीकी लोगों से भी पूछताछ हो चुकी है।
जानिए तेजस्वी से सीबीआई किस मामले में पूछताछ कर रही है
मामला 2004 से 2009 तक केंद्रीय रेलमंत्री रहते हुए लालू प्रसाद से जुड़ा है। आरोप यह है कि लालू प्रसाद ने पद पर रहते हुए परिवार को जमीन हस्तांतरित के बदले रेलवे में नौकरियां दिलवाईं। CBI ने यह भी आरोप लगाया है कि रेलवे में की गई भर्तियां भारतीय रेलवे के मानकों के दिशा निर्देशों के अनुरुप नहीं थीं।
वहीं, दिल्ली की न्यू फ्रेंड्स कॉलोनी स्थित मकान संख्या D-1088 (एबी एक्सपोर्ट्स प्रा.लि. के नाम रजिस्टर्ड है। इस कंपनी के मालिक तेजस्वी प्रसाद यादव और उनका परिवार है।) का आज बाजार मूल्य 150 करोड़ है। इसे खरीदने में मुंबई के जेम्स और ज्वेलरी के कारोबारियों ने पैसा लगाया है। कागज पर यह कंपनी का ऑफिस है, लेकिन तेजस्वी इसे अपने घर की तरह इस्तेमाल करते हैं। तेजस्वी ने 9 नवंबर 2015 को इस कंपनी के निदेशक पद से इस्तीफा दे दिया था। तेजस्वी कह चुके हैं कि जिस समय का मामला है उस समय वे काफी छोटे थे।
संपत्ति का मांगा ब्यौरा
ईडी ने लालू यादव, राबड़ी देवी, तेजस्वी यादव, तेज प्रताप यादव, मीसा भारती, रागिनी यादव, चंदा यादव भोला यादव से उन कंपनियों के डिटेल्स मांगे गए हैं। जिस पर ईडी को मनी लॉन्ड्रिंग का शक है। ये कंपनियां सिर्फ कागज पर चलती रही है। इन कंपनियों के तहत पैसे का आदान प्रदान किया जाता रहा है।
तेजस्वी से जुड़ी ये खबरें भी पढ़िए...
CBI की 8 घंटे की पूछताछ..मुस्कुराते हुए निकले तेजस्वी:लालू यादव से मिलने गए; लैंड फॉर जॉब्स केस में मीसा से 7 घंटे ED की पूछताछ
लैंड फॉर जॉब्स स्कैम मामले में बिहार के डिप्टी CM तेजस्वी यादव से CBI ऑफिस में करीब 8 घंटे पूछताछ चली। पूछताछ के बाद तेजस्वी यादव मुस्कुराते हुए निकले और लालू यादव से मिलने गए। डिप्टी CM से दो राउंड में सवाल-जवाब हुए। पहले राउंड में तीन घंटे तक पूछताछ हुई थी। इधर, लालू की बेटी मीसा भारती से ED ने पूछताछ की है। मीसा से ED की पूछताछ भी खत्म हो गई है। दो शिफ्टों में सात घंटे पूछताछ की है। पूर्व मुख्यमंत्री राबड़ी देवी भी दिल्ली पहुंच गई है। दिल्ली पहुंचकर उन्होंने कहा कि हम लोगों को न्यायालय पर भरोसा है। पूछताछ में पूरा सहयोग कर रहे हैं। मुझे न्याय मिलने का पूरा भरोसा है। पूरी खबर पढ़ने के लिए क्लिक करें
लैंड फॉर जॉब्स स्कैम- तेजस्वी से 25 मार्च को पूछताछ:दिल्ली हाईकोर्ट ने कहा- CBI के सामने पेश हों; जांच एजेंसी बोली- गिरफ्तारी नहीं होगी
लैंड फॉर जॉब्स स्कैम मामले में गुरुवार को दिल्ली हाईकोर्ट से तेजस्वी यादव को बड़ा झटका लगा। कोर्ट ने तेजस्वी की CBI के समन को रद्द करने वाली याचिका को खारिज कर दिया। कहा कि तेजस्वी को 25 मार्च को सुबह साढ़े 10 बजे CBI दफ्तर जाना ही होगा। सुनवाई के दौरान तेजस्वी के वकील ने दिल्ली हाईकोर्ट में गुरुवार को कहा कि अगर तेजस्वी एजेंसी के सामने पेश होंगे तो उन्हें गिरफ्तार कर लिया जाएगा। इसके बाद CBI ने अदालत से कहा कि हमारा उन्हें गिरफ्तार करने का इरादा नहीं है। हम चाहते हैं कि वे पेश हों, क्योंकि उन्हें कुछ दस्तावेज दिखाने हैं। अगर वे वीडियो कॉन्फ्रेंसिंग के जरिए पेश होते हैं, तो उससे कोई फायदा नहीं होगा। पूरी खबर पढ़ने के लिए क्लिक करें